Ihmettelette, miksi kutsuin teidät tänne.
Juurihan meillä oli pidot.
Mistä lähtien vanha Walder järjestää kahdet pidot kahden viikon aikana?
Ei ole syytä olla Jokimaiden valtias, jos ei voi juhlia suvun parissa.
Sitä mieltä minä olen.
Kutsuin tänne jokaisen Freyn, jolla on jotakin merkitystä-
-jotta voin kertoa suunnitelmani tämän suuren suvun varalle-
-nyt kun talvi on tullut.
Nostetaan kuitenkin ensin malja.
Eikä enää sitä dornelaista hevonkusta!
Tämä on hienointa Tarhalehdon kultaa.
Kunnon viiniä kunnon sankareille!
Seisomme yhdessä!
Ei sinulle. Hyvää viiniä ei tuhlata naiseen.
En ehkä ole kaikkein miellyttävin mies.
Myönnän sen. Olen kuitenkin ylpeä teistä.
Olette perhettäni. Miehet, jotka auttoivat minua-
-teurastamaan Starkit Punaisissa häissä.
Niin, niin. Hurratkaa.
Urheita miehiä joka iikka.
Teurastitte naisen, joka odotti lasta.
Leikkasitte kurkun viiden lapsen äidiltä.
Teurastitte vieraanne sen jälkeen, kun olitte kutsuneet heidät kotiinne.
Ette kuitenkaan teurastaneet jokaista Starkia.
Ei, se oli virheenne.
Teidän olisi pitänyt tuhota heidät juuria myöten.
Jos yksikin susi jää henkiin, lampaat eivät ole koskaan turvassa.
Kun sinulta kysytään, mitä täällä tapahtui-
-kerro heille, että Pohjoinen muistaa.
Kerro heille, että talvi tuli Freyn suvulle.
Oletteko villejä?
Olen Meera Reed. Howland Reedin tytär.
Tässä on Brandon Stark. Ned Starkin poika.
Mistä tiedän, että puhut totta?
Olit Ensimmäisten ihmisten nyrkillä.
Olit Hardhomessa.
Olet nähnyt kuolleiden armeijan. Olet nähnyt Yön kuninkaan.
Hän on tulossa tuhoamaan meidät. Meidät kaikki.
Selvä. Viedään heidät sisään.
Jokainen pohjoisen mestari tutkikoon arkistojaan-
-jos löytäisimme mainintoja lohikäärmelasista.
Se tappaa valkeita kulkijoita. Se on nyt kultaa arvokkaampaa.
Sitä on löydettävä ja kaivettava. Siitä on valmistettava aseita.
Kaikki 10 - 60-vuotiaat-
-harjoittelevat päivittäin keihäillä ja jousilla.
Näiden kesän poikien on jo aikakin oppia taistelemaan.
Ei vain poikien.
Emme voi puolustaa pohjoista, jos vain puolet asukkaista taistelee.
Pitäisikö minun antaa keihäs pojantyttäreni käteen?
En aio neuloa takan ääressä, kun miehet taistelevat puolestani.
Lordi Glover, saatan olla pieni ja tyttö-
-mutta olen yhtä paljon pohjoisen asukas kuin tekin.
Enkä tarvitse teidän lupaanne pohjoisen puolustamiseen.
Jokainen Karhusaaren mies, nainen, poika ja tyttö harjoittelee.
Meidän on vahvistettava puolustustamme.
Kuolleiden armeijan ja meidän välissämme on vain Muuri.
Muurilla ei ole ollut tarpeeksi miehiä vuosisatoihin.
En ole vapaan kansan kuningas.
Jos aiomme selvitä talvesta yhdessä...
Haluatko meidän miehittävän linnakkeesi sinun puolestasi?
Haluan. Näimme Yön kuninkaan viimeksi Hardhomessa.
Hardhomea lähinnä oleva linnake on Itävartio.
Sitten menen sinne. Me taidamme nyt olla Yövartio.
Jos ne ylittävät Muurin-
-ensimmäisinä niiden tiellä ovat Viimeinen kotiliesi ja Karlinna.
Umberit ja Karstarkit pettivät pohjoisen.
Heidän linnansa pitäisi repiä maan tasalle.
Linnat eivät ole tehneet rikoksia.
Tarvitsemme kaikki linnakkeet tulevaan sotaan.
Ne pitäisi antaa uusille suvuille.
Uskollisille perheille, jotka tukivat meitä Ramsayta vastaan.
Umberit ja Karstarkit ovat aina taistelleet Starkien rinnalla.
-He ovat olleet uskollisia. -Ja he rikkoivat valansa.
En aio viedä suvuilta esi-isien aikaista kotia-
-vain muutaman vastuuttoman pojan rikoksen takia.
Eli petoksesta ei rangaista, eikä uskollisuudesta palkita?
Rangaistus maanpetoksesta on kuolema.
Smalljon Umber kuoli taistelukentällä.
Harald Karstark kuoli taistelukentällä.
He taistelivat Ramsayn puolella.
Anna linnat niille perheille, joiden miehet kuolivat sinun puolestasi.
Kun olin Yövartion komentaja-
-teloitin miehet, jotka pettivät minut.
Teloitin miehet, jotka kieltäytyivät noudattamasta käskyjä.
Isä sanoi aina:
"Tuomion langettajan tulisi käyttää miekkaa."
Olen yrittänyt noudattaa noita sanoja.
En rankaise poikaa isän synneistä.
Enkä vie kotia suvulta-
-jolle se on kuulunut vuosisatojen ajan.
Tämä on päätökseni, ja se on lopullinen.
Ned Umber.
Alys Karstark.
Vuosisatojen ajan sukumme ovat taistelleet rinta rinnan.
Pyydän teitä taas vannomaan uskollisuutta Starkin suvulle-
-toimimaan vasalleinamme-
-ja tulemaan avuksemme, kun kutsu käy.
Nouskaa.
Eilisen sodilla ei ole enää väliä.
Pohjoisen on pidettävä yhtä. Elävän pohjoisen.
Seisotteko rinnallani, Ned ja Alys? Nyt ja ikuisesti?
-Nyt ja ikuisesti. -Nyt ja ikuisesti.
-Olet sisareni, mutta olen kuningas. -Alatko käyttää kruunua?
Kun kyseenalaistat päätöksiäni toisten nähden, viet arvovaltaani.
-Enkö voi kyseenalaistaa päätöksiäsi? -Tietysti.
Joffrey ei antanut kenenkään kyseenalaistaa päätöksiään.
-Oliko hän hyvä kuningas? -Pidätkö minua Joffreyna?
Olet niin kaukana Joffreysta kuin voi olla.
Kiitos.
Olet muuten hyvä tässä.
-Missä? -Hallitsemisessa.
-En ole. -Olet sinä. Olet.
He kunnioittavat sinua aidosti, mutta sinun täytyy...
-Miksi sinä naurat? -Mitä isä aina sanoikaan?
Kaikki, mitä sanotaan ennen muttaa, on pelkkää hevonpaskaa.
-Ei hän minulle tuollaista sanonut. -Hän ei kiroillut tyttöjen kuullen.
Koska hän yritti suojella meitä.
Hän ei halunnut meidän näkevän maailman likaisuutta.
Isä ei voinut suojella minua, etkä voi sinäkään. Lopeta se.
Heti kun sinä lopetat arvovaltani heikentämisen.
En yritä heikentää sitä!
Sinun on oltava isää viisaampi.
Sinun on oltava Robbia viisaampi.
Rakastin heitä ja kaipaan heitä, mutta he tekivät typeriä virheitä.
Miten minun pitäisi olla viisaampi? Sinua kuuntelemallako?
Olisiko se kauheaa?
Kuninkaansatamasta saapui korppi.
"Cersei Lannister, ensimmäinen nimeään kantava"-
-"andalien kuningatar ja Seitsemän kuningaskunnan suojelija."
Mitä hän haluaa?
Että menen Kuninkaansatamaan polvistumaan hänen eteensä-
-tai muuten koen pettureiden kohtalon.
Pohjoisen vihollinen on täyttänyt mielesi ja olet unohtanut etelän.
Yön kuningas on mielessäni, koska olen nähnyt hänet.
Se täyttäisi sinunkin mielesi.
Pohjoisessa meitä suojelee Muuri. Cerseiltä ei ole suojaa.
Meidän ja Cersein välissä on tuhat mailia.
Lannisterit ovat etelän sotilaita. He eivät ole tulleet näin pohjoiseen.
Olet sotilas, mutta tunnen Cersein.
Hän ei lopeta, ennen kuin on tuhonnut vihollisensa.
Hän on löytänyt keinon murhata kaikki, jotka vastustavat häntä.
Kuulostaa melkein siltä kuin ihailisit häntä.
Opin häneltä paljon.
-Mitä tämä on? -Olemme odottaneet tätä koko ikämme.
Tähän isä meidät koulutti, tiesi hän sitä tai ei.
Hän tiesi. Pakotti opettelemaan joka kaupungin, järven, metsän ja vuoren.
Se on nyt meidän. Meidän pitää vain ottaa se.
Olet ollut hiljainen kotiin tultuasi.
-Oletko vihainen minulle? -En ole.
-Pelkäätkö minua? -Pitäisikö pelätä?
Daenerys Targaryen on valinnut Tyrionin Kourakseen.
Nyt Daenerys purjehtii Kapeanmeren yli-
-ja toivoo saavansa takaisin isänsä valtaistuimen.
Pikkuveljemme, jota rakastat kovasti-
-ja jonka päästit vapaaksi-
-ja joka murhasi isämme ja esikoisemme...
Nyt hän seisoo vihollistemme rinnalla heidän neuvonantajanaan.
Hän on tuolla jossakin sotalaivaston kärjessä.
Missä he nousevat maihin?
Lohikäärmekivellä. Siellä on satamia laivoille.
Stannis jätti linnan tyhjilleen, ja Daenerys on syntynyt siellä.
Vihollisia idässä. Vihollisia etelässä.
Ellaria Hieta ja hänen narttunsa.
Vihollisia lännessä.
Olenna, se vanha ämmänkuvatus. Siinä toinen petturi.
Vihollisia pohjoisessa.
Ned Starkin äpärä on nimetty Pohjoisen kuninkaaksi-
-ja se murhanhimoinen huora Sansa seisoo hänen rinnallaan.
Olemme pettureiden saartamina.
-Komennat nyt Lannisterien armeijaa. -Talvi on tullut.
Emme voi voittaa sotaa, jos emme saa ruokittua joukkoja.
Tyrelleillä on viljaa, Tyrelleillä on karjaa.
Taistelevatko Tyrellien vasallit dothrakien ja Tahrattomien rinnalla?
Jos he uskovat Daenerysin voittoon. Kukaan ei halua häviäjien puolelle.
Juuri nyt me näytämme häviäjiltä.
Olen Seitsemän kuningaskunnan kuningatar.
Korkeintaan kolmen. Et taida ymmärtää vaaraa.
Taistelemme selviytymisestä. Se joka häviää, kuolee.
Voittaja voi perustaa dynastian, joka kestää tuhat vuotta.
Dynastian kenelle? Lapsemme ovat kuolleet.
-Vain me olemme jäljellä. -Sitten dynastia on meille.
Emme koskaan puhuneet Tommenista.
-Ei ole mitään puhuttavaa. -Nuorin poikamme tappoi itsensä.
Hän petti minut. Hän petti meidät molemmat.
Pitäisikö meidän elää päivämme kuolleita surien?
-Cersei... -Rakastin heitä.
He ovat nyt tuhkaa. Me olemme yhä lihaa ja verta.
Me olemme viimeiset Lannisterit. Viimeiset, joilla on väliä.
Edes Lannisterit eivät selviä ilman liittolaisia.
Missä liittolaisemme ovat nyt?
-Näit, mitä Walder Freylle tapahtui. -Kuulin siitä.
-Ei hänen kaltaiseensa voi luottaa. -Emme luottaneetkaan.
Hän oli hyödytön vanha pelkuri, mutta Freyt tukivat meitä.
Heidän tappajansa ei ole meidän ystävämme.
Tarvitsemme vahvempia ja parempia liittolaisia. Emme voita sotaa yksin.
Luuletko, että kuuntelin isää 40 vuotta enkä oppinut mitään?
Greyjoyt. Kutsuit Greyjoyt Kuninkaansatamaan.
-En kaikkia. -Näyttää kaikilta.
Kutsuin Euron Greyjoyn, Rautasaarten uuden hallitsijan.
Sanoit sen itse. Tarvitsemme vahvempia ja parempia liittolaisia.
Miten he ovat parempia liittolaisia? Miten he eroavat Freystä?
Kumpikin rikkoi lupauksensa ja murhasi aiempia ystäviään.
Kaikki tekevät samoin, kunhan siitä on hyötyä.
Toisin kuin Freyllä, Greyjoylla on laivoja.
-Ja he ovat hyviä tappamaan. -He eivät ole hyviä missään.
Tunnen rautasyntyiset. He ovat katkeraa väkeä.
He varastavat kaiken, mitä eivät osaa itse valmistaa.
-Euron Greyjoy ei tullut tänne siksi. -Miksi hän sitten tuli?
Kuningattaren takia.
Kun minut valittiin hallitsijaksi, he kävivät minua vastaan.
Omaa setäänsä vastaan. He varastivat parhaat laivani-
-ja purjehtivat antamaan ne Lohikäärmekuningattarelle-
-jotta hän voisi hyökätä armeijoineen teitä vastaan.
Se ei ole mitään verrattuna teidän perheenjäsenenne maanpetokseen-
-sikäli kun olen kuullut. Se vaivaa minua joka tapauksessa.
Heidän murhaamisensa parantaisi oloani huomattavasti.
Koska petturisukulaisemme näyttävät taistelevan samalla puolella-
-tuumin, että me oikeat hallitsijat voisimme murhata heidät yhdessä.
Sinähän et kuitenkaan ole oikea hallitsija.
Greyjoyt kapinoivat kruunua vastaan oikeudesta monarkiaan.
Muistaakseni te hävisitte kunnolla.
Etkö sinä itse asiassa aloittanut kapinan?
Purjehdit Casterlynkivelle ja poltit Lannisterien laivaston.
Sillä tavoin sait meidät satimeen. Se oli älykäs liike.
Pääsimme silti Rautasaarille. Olin itse paikalla.
Muistan oikein hyvin. Näin sinut. Olin kuullut paljon puheita.
"Maailman paras. Kukaan ei voi pysäyttää häntä."
Suoraan sanottuna en uskonut sitä.
On kuitenkin pakko sanoa, että kun hyökkäsit ja aloit teurastaa väkeä...
Se oli suurenmoista. Kuin tanssia.
Surmasin sukulaisiasi.
Paikka alkoi käydä ahtaaksi.
-Nautin sen katselemisesta aidosti. -Ja minä Greyjoyden tappamisesta.
Se sopi minulle.
Jos ette olisi voittaneet, en olisi lähtenyt maanpakoon.
Ja jos en olisi tehnyt sitä, en olisi 14 meren mahtavin kapteeni.
Vaikka et ehkä nöyrin.
Te ette ole nöyrä. Olette suuren kansakunnan kuningatar.
Ette välitä Rautasaarista.
Niillä on vain kalliota ja linnunpaskaa...
Ja paljon rumia ihmisiä.
Laivasto sen sijaan on aivan eri asia.
Se on upein sotalaivasto, joka Westerosissa on nähty.
Rautalaivaston avulla omistaa meret.
Voitte päihittää idän hyökkääjät ja viholliset pohjoisessa ja etelässä.
Mitä haluat vastineeksi?
Aina pikkupojasta lähtien-
-olen halunnut mennä naimisiin maailman kauneimman naisen kanssa.
Joten tässä minä olen.
Mukanani tuhat laivaa ja kaksi hyvää kättä.
En hyväksy tarjoustasi.
-Miksi? -Et ole luotettava.
Olet ennenkin rikkonut lupauksesi liittolaisille ja murhannut heidät.
-Murhasit oman veljesi. -Kokeilisitte. Se tuntuu upealta.
En odota luottamusta. Tarvitsette todisteita hyvistä aikeistani.
Kokemukseni mukaan tie naisen sydämeen voitetaan lahjalla.
Korvaamattomalla lahjalla.
En palaa Kuninkaansatamaan, ennen kuin minulla on se.
Mestari Weyland.
Siinä on juopon maksa, jos jokin.
Punnitse se. Siinä on lyhytaikaisten mielihyvien riemuvoitto.
-Ihmiskunnan kirous. -Arkkimestari, minä mietin...
-Paljonko se painoi? -Sata ja neljäkymmentäseitsemän.
Mietin tässä, oletteko harkinnut ehdotustani.
En muista ehdotustasi.
Koska olen nähnyt tiettyjä asioita pohjoisessa-
-minä pyysin pääsyä kirjaston rajoitetulle alueelle.
Se on tarkoitettu mestareille. Oletko sinä mestari?
Ehdotus ei siis ollut kovin hyvin perusteltu.
Kaikella kunnioituksella, mutta minä olen nähnyt ne.
Kuolleiden armeijan. Valkeat kulkijat.
Minut lähetettiin tänne oppimaan, miten ne voitetaan.
Kaikki Kastellissa, jopa he jotka puhuvat kanssani-
-epäilevät niiden olemassaoloa.
Kaikki Kastellissa epäilevät kaikkea. Se kuuluu työhön.
Tarinat Pitkästä yöstä eivät voi kuitenkaan olla pelkkää sepitettä.
Eri lähteissä on liikaa samankaltaisuuksia.
-Rajoitetun alueen lähteissäkö? -Niissä.
Yksinkertaisin selitys pakkomielteellesi on se-
-että puhut totta ja olet nähnyt sen, mitä sanot.
Joten te uskotte minua.
Uskon. Joko punnitsit sydämen?
Sitten olette ainoa henkilö Kaksosista etelään, joka uskoo.
Emme ole kuin ihmiset Kaksosista etelään.
Emmekä ole kuin ihmiset Kaksosista pohjoiseen.
Kastellissa eletään erilaista elämää eri syistä.
Me olemme tämän maailman muisti, Samwell Tarly.
Ilman meitä ihmiset olisivat kuin koiria.
Eivät ajattelisi muuta kuin viimeisintä ja seuraavaa ateriaa.
Kun poistut talosta, koirat ulvovat kuin olisit lähtenyt lopullisesti.
Kun Robertin kapina oli käynnissä, ihmiset luulivat lopun tulleen.
Targaryenien dynastian loppu. "Miten voimme selvitä?"
Kun Aegon Targaryen käänsi katseensa länteen, lopun luultiin tulleen.
"Miten voimme selvitä?"
Tuhansia vuosia ennen sitä Pitkän yön aikaan-
-voimme antaa anteeksi loppuun uskomisen.
Se ei kuitenkaan ollut loppu. Mikään ei ollut.
Muuri on kestänyt sen kaiken.
Joka ainoa talvi on joskus päättynyt.
Ole hyvä poika ja siivoa tämä.
Ei.
Olet onnekas mies.
Hän kuulemma voitti Hurtan taistelussa.
-Hän on vaikuttava nainen. -Mitä sinä haluat, lordi Baelish?
Haluan, että olet onnellinen. Haluan, että olet turvassa.
Minä olen turvassa. Olen kotona ystävien ympäröimänä.
Brienne suojelee minua kaikilta, jotka haluavat vahingoittaa minua.
Entä oletko onnellinen?
Miksi et ole onnellinen? Mitä haluat, mitä sinulla ei ole?
Tällä hetkellä rauhaa ja hiljaisuutta.
Ei tarvitse sanoa viimeistä sanaa, lordi Baelish.
Oletan, että se olisi jotakin nokkelaa.
Arvon lady. Arvon lady.
-Miksi hän on yhä täällä? -Tarvitsemme hänen miehiään.
Ilman Laaksoa tämä linna kuuluisi yhä Ramsay Boltonille.
Pikkusormi pelasti meidät.
Hän haluaa jotakin.
Tiedän täsmälleen, mitä hän haluaa.
Mies ratsasti kaupungin läpi
Alas kukkulaltaan
Läpi kujien ja kivetysten mies ratsasti syleilyyn
Nainen oli salainen aarre
Häpeän ja onnen toi
Linnakin on tyhjää vain kun suudelmaan verrataan
Kädet kultaiset ovat vilpoiset
Kädet naisen tuovat lämmön
Kädet kultaiset ovat vilpoiset
Kädet naisen tuovat...
Nätti laulu. En ole kuullut sitä ennen.
-Se on uusi. -Onko nälkä? Meillä on jänistä.
-En halua varastaa ruokaanne. -Et varasta, koska me tarjoamme.
Tule nyt. Yöstä tulee kylmä.
-Menetkö etelään? -Kuninkaansatamaan.
-Tyttörukka. -Ei kai siellä niin kauheaa ole?
Riippuu kai siitä, mistä pitää.
Jos pidät sontaisista kaduista, niin tykkäät siitä.
Halusin koko ikäni nähdä Punalinnan, Baelorin septin ja Lohikäärmeareenan.
Kun pääsin sinne, minua ei päästetty lähellekään Punalinnaa.
Baelorin septi oli räjähtänyt ja Lohikäärmeareena oli raunio.
Asukkaat nylkevät sinut elävältä, jos nahasta voi saada pari kolikkoa.
Pahin paikka koko maailmassa.
Mitä teette Jokimailla?
Freyn luona on ollut ongelmia Kaksosilla.
Olemme osa joukkoa, joka on lähetetty valvomaan rauhaa.
-Ole hyvä. Vieraat ensin. -En voi. Teillä ei ole tarpeeksi.
Äiti käski kohdella vieraita hyvin, niin hekin kohtelevat sinua hyvin.
Olette kaukana kotoa. Teillä on varmasti ollut seikkailuja.
Niin, seikkailuja loputtomiin.
Meistä lauletaan vielä tuhannen vuoden ajan.
Kun lähdimme kotoa, meillä oli kiire päästä pois.
Nyt kun olemme poissa, haluamme takaisin.
Ajattelen isääni, joka työskentelee yksin veneellään.
Minun pitäisi olla siellä hänen kanssaan.
-Vaimo synnytti juuri esikoisen. -Poika vai tyttö?
Kuka tietää? Luuletko, että sotilaille lähetetään korppeja?
-Toivottavasti se on tyttö. -Miksi?
Tytöt huolehtivat isistään, kun isät vanhenevat.
Pojat lähtevät sotimaan muiden sodissa.
Oletko tarpeeksi vanha juomaan?
Se on karhunvatukkaviiniä. Itse tehtyä.
Se on hyvää.
Miksi tuollainen mukava tyttö on yksin matkalla Kuninkaansatamaan?
Menen tappamaan kuningattaren.
On huono sää olla ulkona.
Tuon tajuamiseen tarvittiinkin voimakasta taikuutta.
Kuiskasiko Valon herra sen korvaasi?
"Sataa lunta, Thoros. Tuulee. Tulee kylmä yö."
Olet äkäinen vanha karhu, Clegane. Otatko rommia?
En pidä siitä paskasta. Liian makeaa.
Miksi olet aina pahalla tuulella?
Kokemuksesta.
Tämä näyttää hyvältä yöpymispaikalta.
-Meitä ei haluta tänne. -Paikka näyttää hylätyltä.
Ei karjaa. Savupiipusta ei tule savua.
-En pidä siitä, miltä täällä näyttää. -Isoksi mieheksi pelästyt helposti.
Minäpä kerron, mikä ei pelota minua. Tuollaiset kaljut kusipäät.
Et huijaa ketään tuolla nutturallasi. Kalju ämmä.
Tule. Ehkä löydämme piilotettua olutta.
Emme löydä.
Etsikää ruokakomeroa. Jotain jää aina.
Kuinkahan heidän elonsa päättyi?
-Kuolemaan. -Tyttö kuoli isänsä syliin.
Molemmat ovat veren peitossa. Veitsi jaloissa.
He varmaan näkivät nälkää.
Isä ei antanut tytön kärsiä, vaan teki lopun molemmista.
-Ei sillä enää ole väliä. -Ei niin.
Olen tuntenut sinut pitkään, Dondarrion.
Taisimme tavata ensimmäisen kerran turnajaisissa.
Pidin sinua aina helkkarin typeränä.
Et ole paha. En vihaa sinua. En pidä sinusta, mutta et ole paha.
Kiitos, Clegane. Tuo lämmittää sydäntä.
-Sinussa ei ole mitään erikoista. -Olet oikeassa.
Miksi Valon herra herättää sinut aina henkiin?
Olen tavannut sinua parempia miehiä. Heidät on hirtetty tai mestattu.
Tai he ovat paskoneet itsensä kuoliaaksi jollakin kentällä.
Yksikään heistä ei palannut. Miksi siis sinä?
Luuletko, että en kysy tuota itseltäni joka päivä?
Miksi olen täällä?
Mitä minun on tarkoitus tehdä? Mitä Herra näkee minussa?
No?
En tiedä. En ymmärrä Herraamme.
-Sinun herraasi. -En tiedä, mitä hän tahtoo minusta.
Tiedän vain sen, että hän haluaa minun elävän.
Jos hän on niin voimakas, miksi hän ei vain kerro, mitä pirua hän haluaa?
Clegane, tule tänne.
Älä huoli. Ei tuli tee mitään. Haluan näyttää sinulle jotakin.
Oli juuri minun tuuriani päätyä tulen palvojien joukkoon.
Niin. Vaikuttaa melkein jumalan jakamalta oikeudelta.
Ei sellaista olekaan, sinä typerä kusipää.
Jos olisi, sinä olisit kuollut. Ja tuo tyttö olisi elossa.
-Mitä sinä haluat? -Katso liekkeihin.
En halua katsoa mihinkään pirun liekkeihin.
Näit, miten herätin hänet henkiin, kun olit iskenyt häntä.
Etkö halua tietää, mikä antoi minulle sen voiman?
Minähän olen kysynyt, mutta kukaan ei halua kertoa.
Emme voi kertoa sitä. Vain tuli voi kertoa.
-Mitä sinä näet? -Palavia halkoja.
Katso vielä.
Mitä sinä näet?
Jäätä.
Jäisen muurin.
Muurin.
-Mitä muuta? -Muuri kohtaa siinä meren.
Siellä on linna.
Ja vuori, joka näyttää nuolenpäältä.
Kuolleet marssivat sen ohi.
Tuhansittain.
Uskotko minua nyt, Clegane?
Uskotko, että sille on tarkoitus, miksi olemme täällä?
Mitä helvettiä sinä teet, Clegane?
Hautaan kuolleet.
-Tunsit nämä ihmiset. -En oikeastaan.
Pyydämme Isää olemaan armollinen tuomiossaan.
Pyydämme Äitiä...
Helkkari. En muista enempää.
Olen pahoillani, että olette kuolleet.
Ansaitsitte parempaa. Te molemmat.
-Sinun pitäisi nukkua, Sam. -Kuolleet eivät nuku.
"Pitkän yön legendat."
Targaryenit käyttivät lohikäärmelasia aseiden koristeena-
-vaikka he eivät tienneet, mihin ensimmäiset ihmiset sitä käyttivät.
-Mikä se on? -Lohikäärmekiven kartta.
Targaryenit rakensivat linnakkeensa sinne-
-kun he valloittivat Westerosin.
-Tuo on lohikäärmelasia. -Kokonainen vuorellinen. Maan alla.
Stannis kertoi minulle, mutta en...
Tämä on tärkeää. Jonin on saatava tietää.
-Onko hän jo saapunut? -Kuka?
Lohikäärmekuningatar. Daenerys Myrskysyntyinen.
En ole kuullut mitään.
Aloitetaanko?
Suomennos: Eeva Heikkonen www.sdimedia.com